**Μάθημα: Project Όνομα ομάδας:**

**Ημερομηνία: Τμήμα:**

**ΣΥΝΤΟΜΟ ΧΡΟΝΟΛΟΓΙΟ ΤΗΣ ΙΣΤΟΡΙΑΣ**

(από το βιβλίο «Sapiens – Μια σύντομη ιστορία του ανθρώπου» του Yuval Noah Harari)

**Χρόνια πριν από το σήμερα**

13,5 δισεκατομμύρια Εμφανίζονται η ύλη και η ενέργεια. (Η απαρχή της φυσικής.) Εμφανίζονται τα άτομα και τα μόρια. (Η απαρχή της χημείας.)

4,5 δισεκατομμύρια **Σχηματισμός του πλανήτη Γη**.

3,8 δισεκατομμύρια Εμφάνιση των οργανισμών. (Η απαρχή της βιολογίας.)

6 εκατομμύρια Η τελευταία κοινή πρόγονος ανθρώπων και χιμπατζήδων.

2,5 εκατομμύρια Εξέλιξη του γένους Homo στην Αφρική. Τα πρώτα λίθινα εργαλεία.

2 εκατομμύρια Οι άνθρωποι εξαπλώνονται από την Αφρική στην Ευρασία. Εξέλιξη διαφορετικών ανθρώπινων ειδών.

500.000 Εξελίσσονται οι νεάντερνταλ στην Ευρώπη και τη Μέση Ανατολή.

300.000 Καθημερινή χρήση της φωτιάς.

200.000 Εξελίσσεται στην ανατολική Αφρική ο homo sapiens.

70.000 **Η γνωσιακή επανάσταση.** (Αύξηση συλλογής πληροφοριών για το περιβάλλον και για τις κοινωνικές σχέσεις. Καλλιέργεια ικανότητας φανταστικών πραγμάτων π.χ. μύθων)

45.000 Οι sapiens αποικίζουν την Αυστραλία. Εξαφάνισης της αυστραλιανής μεγαπανίδας.

30.000 Εξαφάνιση των νεάντερνταλ.

16.000 Οι sapiens αποικίζουν την Αμερική. Εξαφάνιση της αμερικάνικης μεγαπανίδας.

13.000 Εξαφάνιση του homo floresiensis (νάνοι). Ο homo sapiens είναι το μοναδικό ανθρώπινο είδος που επιβιώνει.

12.000 **Αγροτική επανάσταση**. Ο άνθρωπος εξημέρωσε φυτά και ζώα και πέρασε από τον τροφοσυλλεκτικό στον αγροτικό τρόπο ζωής. Μόνιμοι οικισμοί.

5.000 Τα πρώτα βασίλεια, γραφή και χρήμα. Πολυθεϊστικές θρησκείες.

4.250 Η πρώτη αυτοκρατορία- η Ακκαδική Αυτοκρατορία των Σαργών.

2.500 Επινόηση της νομισματοκοπίας. Η Περσική Αυτοκρατορία.

2.000 Η Αυτοκρατορία των Χαν στην Κίνα. Η Ρωμαϊκή Αυτοκρατορία στη Μεσόγειο. Ο χριστιανισμός.

1.400 Το Ισλάμ.

500 **Επιστημονική επανάσταση.** Στην Επιστημονική Επανάσταση (περίπου 1500 μ.Χ.), ο άνθρωπος «παραδέχθηκε την άγνοιά του» και  έδωσε θεμελιώδη θέση στην επιστημονική παρατήρηση και τα μαθηματικά στην προσπάθειά του να αποκτήσει γνώση. Οι Ευρωπαίοι αρχίζουν να κατακτούν την Αμερική. Η γέννηση του καπιταλισμού.

200 **Η βιομηχανική επανάσταση**. (H αξιοποίηση νέων μορφών ενέργειας. H εφαρμογή καινοτομιών στη μεταλλουργία και η ανάδειξη του εργοστασίου ως βασικού τόπου παραγωγής.) Μαζική εξαφάνιση ζώων και φυτών.

Σήμερα Οι άνθρωποι υπερβαίνουν τα όρια του πλανήτη Γη. Τα πυρηνικά όπλα απειλούν την επιβίωση της ανθρωπότητας. Οργανισμοί διαμορφώνονται όλο και περισσότερο από ευφυή σχεδιασμό και όχι από φυσική επιλογή.

Το μέλλον Ο ευφυής σχεδιασμός γίνεται η βασική αρχή της ζωής.

**ΣΥΝΟΠΤΙΚΗ ΙΣΤΟΡΙΑ ΤΗΣ ΓΗΣ ΚΑΙ ΤΟΥ ΑΝΘΡΩΠΟΥ ΕΠΙ ΤΗΣ ΓΗΣ**

«……η λειτουργία της συνείδησης επιτρέπει τώρα να ανακεφαλαιώσουμε συνοπτικά την ιστορία της Γης και του ανθρώπου επί της Γης. Ας αντιστοιχίσουμε αυτή την ιστορία των περίπου πέντε δισεκατομμυρίων ετών, με κάτι πιο προσιτό στη σκέψη: τη διαδρομή ενός μόνον ημερολογιακού έτους. Η πρώτη μέρα –η 1η Ιανουαρίου- ταυτίζεται με τον σχηματισμό του πλανήτη μας και η τελευταία –η 31η Δεκεμβρίου- με το «σήμερα».

Για τους πρώτους δύο μήνες αυτού του υποθετικού έτους, μέχρι και τις αρχές Μαρτίου, δεν υπάρχουν αρκετά στοιχεία. Η Γη είναι, πιθανόν μια στροβιλιζόμενη μάζα αερίων και σκόνης, ενώ στη συνέχεια στερεοποιείται και αποκτά μια δηλητηριώδη ατμόσφαιρα. Η ζωή εμφανίζεται μέσα στον Απρίλιο …….. . Έκτοτε και για πολλούς μήνες, υπάρχει πάλι μια σχετική ασάφεια ως προς τη διαμόρφωση του πλανήτη. Η σύγκρουση των τεκτονικών πλακών δημιουργεί ηπείρους, οροσειρές και βαθύτατα ωκεάνια ρήματα, ενώ η εξέλιξη της ζωής προχωρά με ανεπαίσθητα βήματα. Είναι μόνο στα μέσα Νοεμβρίου που η ζωή κυριαρχεί στους ωκεανούς. Προς τη στεριά εξέρχεται 15 μέρες αργότερα. Κατά τα μέσα Δεκεμβρίου, την επιφάνεια της Γης καλύπτουν δάση, λουλούδια και πρωτόγονες μορφές ζώων. Μία εβδομάδα πριν από σήμερα, οι δεινόσαυροι κυριαρχούν, ενώ οι ανθρωπόμορφοι πίθηκοι εμφανίστηκαν πριν λίγες ώρες και ο **Homo sapiens πριν από μία ώρα**.

Σε αυτήν τη μία και μόνον ώρα στη διαδρομή ενός ολόκληρου έτους, επισυμβαίνει ουσιαστικά η ανθρώπινη εξέλιξη. Λίγα μόνον λεπτά κατέχει η γραπτή ανθρώπινη ιστορία. Και μόνο σε μερικά δευτερόλεπτα μετρείται η περίοδος που η επιστήμη και η τεχνολογία μετατρέπουν τον άνθρωπο, από υπόδουλο, σχεδόν σε κυρίαρχο του φυσικού κόσμου.

Κυρίαρχο ναι, όχι όμως και αναγκαστικά σοφότερο……..»

Από το βιβλίο «Η Κόμη της Βερενίκης» του Γιώργου Γραμματικάκη

**Δραστηριότητα 1**: Διαβάστε ο καθένας μόνος του τα δυο παραπάνω κείμενα.

**Δραστηριότητα 2**: Συζητείστε στις ομάδες πως σχετίζονται τα δύο κείμενα μεταξύ τους. Διατυπώστε πιθανές απορίες που σας δημιουργήθηκαν και συζητείστε τις. Αναγράψτε 4 σκέψεις που σας δημιούργησε η ανάγνωση των κειμένων.

**Δραστηριότητα 3**: Σημειώστε από τα δυο παραπάνω κείμενα άμεσες ή έμμεσες αναφορές για τη διατροφή του ανθρώπου και σχολιάστε τις.